techiaith/cofnodycynulliad_en-cy huggingface dataset:
English: Thank you, Cabinet Secretary. I think there's probably another question there about what is it that 'a headquarters' means. Is it a wholesale move of staff to another part of Wales, or is it just a title as well? So, perhaps you could address that point. But the final point I'd like to make is: in the annual report for 2015-16, Finance Wales confirms that the remuneration of its highest-paid director was £404,000, compared to £216,000 in the previous year. That is a very high figure, and when we asked them about that, they attributed it to the extra pension costs contributed to the pension scheme. I understand that 30 per cent of Finance Wales staff are on the same pension scheme as well. So if, of course, staff do leave the organisation, there is the potential for a huge increase in costs there, so I'd be grateful if you could address that point and also have you addressed that point within the business case?
Welsh: Diolch i chi, Ysgrifennydd y Cabinet. Rwy'n credu bod cwestiwn arall yno mae'n debyg ynglŷn â beth y mae 'pencadlys' yn ei olygu. A yw'n golygu symud staff ar raddfa eang i ran arall o Gymru, neu ai teitl yn unig ydyw? Felly, efallai y gallech ateb y pwynt hwnnw. Ond y pwynt olaf yr hoffwn ei wneud yw hwn: yn yr adroddiad blynyddol ar gyfer 2015-16, mae Cyllid Cymru yn cadarnhau bod tâl y cyfarwyddwr ar y cyflog uchaf yn £404,000, o'i gymharu â £216,000 yn y flwyddyn flaenorol. Mae hwnnw'n ffigur uchel iawn, ac ar ôl i ni holi ynglŷn â hynny, roeddent yn ei briodoli i'r costau pensiwn ychwanegol a gyfrannwyd tuag at y cynllun pensiwn. Deallaf fod 30 y cant o staff Cyllid Cymru ar yr un cynllun pensiwn hefyd. Felly, wrth gwrs, os oes staff yn gadael y sefydliad, mae'n bosibl y gwelir cynnydd enfawr yn y costau hynny, felly buaswn yn ddiolchgar pe gallech fynd i'r afael â'r pwynt hwnnw, a hefyd a ydych wedi rhoi sylw i'r pwynt hwnnw yn yr achos busnes?
English: These are being examined as part of the options, and there are options on the table for the development of the bank and where it should be located. Insofar as what 'a headquarters' means, well there are two options: one, the wholesale transfer of staff and functions away from the capital to the new headquarters; or two, the second option would be to have a headquarters and, over a period of time, to grow that headquarters without necessarily losing staff at the current offices. So, we're going to be considering both options, both the financial implications, but also the implications in terms of the retention of expertise and skills. But I need to be clear again that I wish to see decentralisation wherever and whenever possible, and I will look for opportunities to deliver services in different communities across Wales, so that Welsh Government and, I hope, the National Assembly for Wales and all of us become more relevant to people's lives.
Welsh: Mae'r rhain yn cael eu harchwilio fel rhan o'r opsiynau, ac mae opsiynau ar y bwrdd ar gyfer datblygu'r banc a ble y dylid ei leoli. O ran yr hyn yw ystyr 'pencadlys', wel, mae dau opsiwn: un, trosglwyddo staff a swyddogaethau ar raddfa eang o'r brifddinas i'r pencadlys newydd; neu dau, yr ail opsiwn fuasai creu pencadlys, a thyfu'r pencadlys hwnnw dros gyfnod o amser heb golli staff yn y swyddfeydd presennol o reidrwydd. Felly, byddwn yn ystyried y ddau opsiwn, y goblygiadau ariannol, ond hefyd y goblygiadau o ran cadw arbenigedd a sgiliau. Ond mae angen i mi fod yn glir unwaith eto fy mod yn dymuno gweld datganoli ble bynnag a phryd bynnag y bo modd, a byddaf yn edrych am gyfleoedd i ddarparu gwasanaethau mewn gwahanol gymunedau ledled Cymru, er mwyn sicrhau y bydd Llywodraeth Cymru a Chynulliad Cenedlaethol Cymru, rwy'n gobeithio, a phob un ohonom yn dod yn fwy perthnasol i fywydau pobl.
English: Diolch, Lywydd. I'm going to bring matters back now to the regional level that we talked about a little earlier on. I believe the Cabinet Secretary is aware of a group called MAGOR - Magor Action Group on Rail - which is campaigning for a station in Magor in Gwent. They have been engaged in this project for a number of years and have been successful in obtaining funding from several organisations. I understand that they are now seeking a Welsh Government grant to match-fund the project to a governance for railway investment project 3 study stage, which I believe is a sum of something like £80,000. They hope to complete this stage over the next few months. Is the Cabinet Secretary in a position to indicate whether he is willing to provide this funding?
Welsh: Diolch, Lywydd. Rwyf am symud pethau'n ôl yn awr at y lefel ranbarthol y buom yn sôn amdani ychydig yn gynharach. Rwy'n credu bod Ysgrifennydd y Cabinet yn ymwybodol o grŵp o'r enw Grŵp Gweithredu Magwyr ar Reilffyrdd - sy'n ymgyrchu dros gael gorsaf ym Magwyr yng Ngwent. Maent wedi cymryd rhan yn y prosiect hwn ers nifer o flynyddoedd ac wedi llwyddo i gael cyllid gan sawl sefydliad. Rwy'n deall eu bod yn awr yn ceisio am grant gan Lywodraeth Cymru i sicrhau arian cyfatebol i'r prosiect ar gyfer astudiaeth cam 3 y Prosiectau Llywodraethu Buddsoddiadau Rheilffordd, swm sydd oddeutu £80,000 rwy'n credu. Maent yn gobeithio cwblhau'r cam hwn yn ystod yr ychydig fisoedd nesaf. A yw Ysgrifennydd y Cabinet mewn sefyllfa i ddweud a yw'n barod i ddarparu'r cyllid hwn?
English: Well, I can't do that on this occasion, because we're still assessing the merits of the application. I think what the group has done so far has great merit. I think the work that they've carried out has been incredibly valuable in terms of informing Welsh Government what it is that the communities need in order to create a more connected environment. And so we will give very sympathetic consideration to that application, but I can't today say whether it will or will not be approved.
Welsh: Wel, ni allaf wneud hynny ar yr achlysur hwn, oherwydd ein bod yn dal i asesu rhinweddau'r cais. Rwy'n credu bod yr hyn y mae'r grŵp wedi'i wneud hyd yn hyn yn deilwng iawn. Rwy'n credu bod y gwaith y maent wedi'i wneud wedi bod yn hynod o werthfawr yn hysbysu Llywodraeth Cymru o'r hyn y mae cymunedau ei angen er mwyn creu amgylchedd mwy cysylltiedig. Ac felly byddwn yn rhoi ystyriaeth gydymdeimladol iawn i'r cais, ond ni allaf ddweud heddiw a fydd yn cael ei gymeradwyo ai peidio.
English: Thank you for that answer, Cabinet Secretary. If you're still thinking of funding, can I be as impertinent as to ask if he may consider totally funding the GRIP 3 application, which is probably in the region of £160,000? I raise this possibility, Cabinet Secretary, because it can be noted that this station has actually been indicated on the South Wales East metro plan several times, and it has a very real chance of being the first manifestation of the metro project in the South Wales East region.
Welsh: Diolch i chi am yr ateb hwnnw, Ysgrifennydd y Cabinet. Os ydych yn dal i feddwl am gyllid, a gaf fi fod mor ddigywilydd a gofyn a fuasai'n ystyried cyllido'r cais ar gyfer cam 3 y Prosiectau Llywodraethu Buddsoddiadau Rheilffordd yn gyfan gwbl, sydd tua £160,000 yn ôl pob tebyg? Rwy'n crybwyll y posibilrwydd, Ysgrifennydd y Cabinet, oherwydd gellir nodi bod yr orsaf hon wedi'i dynodi sawl gwaith mewn gwirionedd yng nghynllun metro Dwyrain De Cymru, ac mae ganddo gyfle go iawn i fod yn amlygiad cyntaf y prosiect metro yn rhanbarth Dwyrain De Cymru.
English: For the same reason that I've already given, I couldn't give any guarantees about whether I'd be able to fund the full £160,000. I'm sure the Member is sympathetic to the reason why. I can't do that because the application has not been thoroughly scrutinised yet. But in terms of stations, well, the metro project does have flexibility built into it so that there can be extensions and there can be amendments to the service provision if, for example, new social infrastructure is incorporated into the South East Wales regional area and then the metro map can be amended accordingly. So, I'm sympathetic to the cause. I will look thoroughly at the application, but I'm not in a position to give the go-ahead today.
Welsh: Am yr un rheswm ag a roddais eisoes, ni allwn roi unrhyw sicrwydd y buaswn yn gallu ariannu'r £160,000 yn llawn. Rwy'n siŵr fod yr Aelod yn deall y rheswm pam. Ni allaf wneud hynny am nad ydym wedi craffu ar y cais yn ddigon trylwyr eto. Ond o ran gorsafoedd, wel, mae hyblygrwydd wedi'i gynnwys yn y prosiect metro fel y gellir gwneud estyniadau ac fel y gellir addasu'r modd y caiff gwasanaethau eu darparu, er enghraifft os bydd seilwaith cymdeithasol newydd yn cael ei ymgorffori yn ardal ranbarthol De-ddwyrain Cymru, yna gellir addasu map y metro yn unol â hynny. Felly, rwy'n cydymdeimlo â'r achos. Byddaf yn edrych ar y cais yn drylwyr, ond nid wyf mewn sefyllfa i gymeradwyo'r cais heddiw.
English: Thank you for that answer, Cabinet Secretary, but I would have liked to have been able to take back a little bit more of a positive message to these people. Are you in any way able to give me some sort of indication as to the possibility of this happening, or not?
Welsh: Diolch i chi am yr ateb hwnnw, Ysgrifennydd y Cabinet, ond buaswn wedi hoffi gallu mynd â neges ychydig yn fwy cadarnhaol yn ôl at y bobl hyn. A oes unrhyw ffordd y gallwch roi rhyw fath o syniad i mi ynglŷn â'r posibilrwydd y bydd hyn yn digwydd, ai peidio?
English: I would very happily meet with the Member and the group that he talks of, because I think they have made a very strong case, as has the Member, for support from Welsh Government. I would happily discuss their aspirations and the application with them.
Welsh: Buaswn yn hapus iawn i gwrdd â'r Aelod a'r grŵp y mae'n sôn amdano, oherwydd credaf eu bod wedi gwneud achos cryf iawn, fel y mae'r Aelod wedi'i wneud, dros gael cefnogaeth gan Lywodraeth Cymru. Buaswn yn hapus i drafod eu dyheadau a'r cais gyda hwy.
English: In 2015, we published an initial scoping report into reopening this line. Subsequently, we funded a further appraisal of the regional transport needs, which is currently being finalised. I am pleased that we have included further development funding in the draft budget.
Welsh: Yn 2015, cyhoeddasom adroddiad cwmpasu cychwynnol ar ailagor y rheilffordd hon. Yn dilyn hynny, rydym wedi ariannu arfarniad pellach o'r anghenion trafnidiaeth rhanbarthol, sy'n cael ei gwblhau ar hyn o bryd. Rwy'n falch ein bod wedi cynnwys cyllid datblygu pellach yn y gyllideb ddrafft.
English: I'm grateful for that reply. Picking up on a point well made by Adam Price earlier on that communities in Mid and West Wales's need to feel more integrated with the prosperous areas of south-east Wales, does the Cabinet Secretary agree that the rebuilding of this railway line could make a contribution to that? The line was closed at a time when there was enormous pessimism about the future of rail travel in Britain in the 1960s and a great many of the Beeching-related decisions that were taken then would not have been taken if people had been able to foresee the way that the rail industry has developed in recent years. As it takes six hours to get from Aberystwyth to Cardiff by train via Shrewsbury, this would cut the journey time in half. And fortunately, there has been a big increase in the demand for rail travel: in recent years, the usage of Aberystwyth station has increased by 40 per cent in the last eight years, for example. This would give us a real prospect of reconnecting parts of Wales that perhaps feel that they're far too distant from the areas where too much investment seems to be taking place in the minds of ordinary people, picking up again on the point that you made at the beginning of today's proceedings about how the results of the election in America yesterday and Brexit actually derived to a great extent from feelings of exclusion and that we need to do more to connect people.
Welsh: Diolch am yr ateb hwnnw. Gan ymhelaethu ar bwynt a wnaed yn dda gan Adam Price yn gynharach ynglŷn ag angen cymunedau yng Nghanolbarth a Gorllewin Cymru i deimlo'u bod wedi integreiddio'n well ag ardaloedd llewyrchus de-ddwyrain Cymru, a yw Ysgrifennydd y Cabinet yn cytuno y gallai ailadeiladu'r rheilffordd hon gyfrannu at hynny? Caewyd y rheilffordd ar adeg pan oedd pesimistiaeth enfawr ynglŷn â dyfodol teithio ar y rheilffyrdd ym Mhrydain yn y 1960au ac ni fuasai nifer fawr o'r penderfyniadau a wnaed mewn perthynas â Beeching wedi cael eu gwneud pe bai pobl wedi gallu rhagweld y ffordd y mae'r diwydiant rheilffyrdd wedi datblygu dros y blynyddoedd diwethaf. Gan ei bod yn cymryd chwe awr i deithio o Aberystwyth i Gaerdydd ar y trên drwy Amwythig, buasai hyn yn torri'r amser teithio yn ei hanner. Ac yn ffodus, mae cynnydd mawr wedi bod yn y galw am deithio ar y rheilffyrdd: yn y blynyddoedd diwethaf, mae'r defnydd o orsaf Aberystwyth wedi cynyddu 40 y cant yn ystod yr wyth mlynedd ddiwethaf, er enghraifft. Buasai hyn yn rhoi gobaith gwirioneddol i ni o ailgysylltu rhannau o Gymru sydd efallai'n teimlo eu bod yn llawer rhy bell o'r ardaloedd lle yr ymddengys, ym meddyliau pobl gyffredin, fod gormod o fuddsoddi'n digwydd, gan fynd ar ôl y pwynt a wnaethoch eto ar ddechrau'r trafodion heddiw ynglŷn â sut roedd canlyniadau'r etholiad yn America ddoe a'r penderfyniad i adael yr UE mewn gwirionedd yn deillio i raddau helaeth o deimladau pobl eu bod yn cael eu heithrio a bod angen i ni wneud mwy i gysylltu pobl.
English: Being connected is one of the fundamental needs of every human if they're going live in an environment that has minimal distress and anxiety, and I think it's essential that, within the programme for government, we place just as much of an emphasis on the united and connected element of Government strategy as we do on the other three important strategies. I think that this project would be an appropriate proposal for the national infrastructure commission for Wales to take a look at once it's up and running, and I intend asking the commission to do just that. However, in the meantime, we are commissioning a feasibility study, as I say, to build on the existing evidence, and I can outline what that study will incorporate. There will be an assessment of the track. We know that more than 90 per cent of the track remains unaffected; we'll carry out a review of the track. We'll look at structures and stations and tunnelling. We'll look at telecoms and a number of other issues. I think the initial estimate of reinstating the line was something in the region of £750 million as a total project. It is expensive. In terms of deliverability, it could be done because, as I say, the vast majority of the track has already been retained. But it will be a costly project to undertake, which is why I think it has to have expert, independent advice provided to Government in the form of expert advice from the national infrastructure commission.
Welsh: Mae bod wedi cysylltu yn un o anghenion sylfaenol pob unigolyn os ydynt am fyw mewn amgylchedd gyda chyn lleied â phosibl o ofid a phryder, ac rwy'n credu ei bod yn hanfodol, yn y rhaglen lywodraethu, ein bod yn rhoi llawn cymaint o bwyslais ar elfen 'unedig a chysylltiedig' strategaeth y Llywodraeth ag a rown ar y tair strategaeth bwysig arall. Credaf y buasai'r prosiect hwn yn gynnig priodol i gomisiwn seilwaith cenedlaethol Cymru fwrw golwg arno pan fydd yn weithredol, ac rwy'n bwriadu gofyn i'r comisiwn wneud hynny. Fodd bynnag, yn y cyfamser, rydym yn comisiynu astudiaeth ddichonolrwydd, fel rwy'n dweud, i adeiladu ar y dystiolaeth bresennol, a gallaf amlinellu'r hyn y bydd yr astudiaeth honno'n ei gynnwys. Bydd yna asesiad o'r trac. Gwyddom fod mwy na 90 y cant o'r trac heb ei effeithio o hyd; byddwn yn cynnal adolygiad o'r trac. Byddwn yn edrych ar strwythurau a gorsafoedd a thwnnelau. Byddwn yn edrych ar delathrebu a nifer o faterion eraill. Rwy'n credu bod y gost amcangyfrifedig gychwynnol o adfer y rheilffordd oddeutu £750 miliwn ar gyfer y prosiect llawn. Mae'n ddrud. O ran ymarferoldeb, fe ellid ei wneud oherwydd, fel rwy'n dweud, mae'r mwyafrif helaeth o'r trac eisoes wedi cael ei gadw. Ond bydd yn brosiect costus i'w gyflawni, a dyna pam rwy'n credu bod yn rhaid darparu cyngor annibynnol arbenigol i'r Llywodraeth yn ei gylch ar ffurf cyngor arbenigol gan y comisiwn seilwaith cenedlaethol.
English: Yes. In fact, I believe my next meeting with Network Rail is coming up in the next six weeks, so that'll be an issue that I'll be discussing with them, along with the need to invest more in tree clearance. A lack of investment in tree clearance is leading to too many leaves on the lines, which is leading to a lack of reliability in the network. So, I'll be raising a number of points with them. I've already raised the fact on numerous occasions that I think it's unacceptable that we in Wales have benefited to the tune of just 1 per cent of overall spend by Network Rail since 2011. I think time is overdue for a windfall from Network Rail right across Wales. I understand that the line was originally closed - . It was a victim of the Beeching cuts when it was closed in 1965, and I know subsequent closures of lines, I think, in 1970 and 1973. I think Members are right, around the Chamber, to say that, had there been the foresight then to secure services, then we'd be in a far better position today to have a more connected Wales. Nonetheless, we now have a duty as Welsh Government to ensure that communities are well connected and that forms of transportation are also integrated where and whenever possible. I think the roll-out of the TrawsCymru bus network has proven that there is incredible demand for people to travel where railway lines are not available across the country and from the north to the south. I'm pleased to be extending the number of services that are available from the TrawsCymru service in the new financial year.
Welsh: Byddaf. Yn wir, rwy'n credu bod fy nghyfarfod nesaf gyda Network Rail i ddod yn y chwe wythnos nesaf, felly bydd hwnnw'n fater y byddaf yn ei drafod gyda hwy, ynghyd â'r angen i fuddsoddi mwy mewn clirio coed. Mae diffyg buddsoddiad mewn clirio coed yn arwain at ormod o ddail ar y rheilffyrdd, sy'n arwain at ddiffyg dibynadwyedd yn y rhwydwaith. Felly, byddaf yn trafod nifer o bwyntiau gyda hwy. Rwyf eisoes, ar sawl achlysur, wedi dweud wrthynt fy mod yn credu ei bod yn annerbyniol nad ydym ni yng Nghymru ond wedi elwa o tua 1 y cant o wariant cyffredinol Network Rail ers 2011. Rwy'n credu ei bod yn hen bryd i Network Rail wario eu harian ledled Cymru. Deallaf fod y rheilffordd wedi cael ei chau'n wreiddiol - . Dioddefodd o ganlyniad i doriadau Beeching pan gafodd ei chau yn 1965, ac rwy'n gwybod bod rheilffyrdd eraill wedi cael eu cau yn dilyn hynny, yn 1970 a 1973 rwy'n credu. Rwy'n meddwl bod yr Aelodau o amgylch y Siambr yn gywir i ddweud y buasem mewn sefyllfa well o lawer heddiw i gael Cymru fwy cysylltiedig pe buasai pobl wedi bod yn ddigon craff bryd hynny i ddiogelu gwasanaethau. Serch hynny, mae'n ddyletswydd arnom bellach fel Llywodraeth Cymru i sicrhau bod cymunedau'n cael eu cysylltu'n dda a bod ffurfiau ar drafnidiaeth hefyd yn cael eu hintegreiddio ble bynnag a phryd bynnag y bo modd. Rwy'n credu bod y broses o gyflwyno rhwydwaith bysiau TrawsCymru wedi profi bod galw anhygoel i bobl deithio lle nad oes rheilffyrdd ar gael ledled y wlad ac o'r gogledd i'r de. Rwy'n falch o ymestyn nifer y gwasanaethau sydd ar gael gan wasanaeth TrawsCymru yn y flwyddyn ariannol newydd.
English: Cabinet Secretary, you are absolutely right, united and connected is totally vital, and I'm very supportive of this. However, we also need to be fiscally responsible. You've already talked about the £750 million that it could cost to reopen this line. From a written question by my colleague Andrew Davies, we know that there's been at least one scoping study of £30,000. There is a bus service that is currently being subsidised by the Welsh Government. All of the sums add up together to make a very big sum of money here, so could you please tell us how much more money is going to have to be spent before we establish the feasibility of this project going ahead?
Welsh: Ysgrifennydd y Cabinet, rydych yn llygad eich lle, mae bod yn unedig a chysylltiedig yn gwbl hanfodol, ac rwy'n cefnogi hyn yn fawr. Fodd bynnag, mae angen i ni hefyd fod yn gyfrifol yn ariannol. Rydych eisoes wedi sôn am y £750 miliwn y gallai ei gostio i ailagor y rheilffordd hon. O'r cwestiwn ysgrifenedig gan fy nghyd-Aelod, Andrew Davies, gwyddom fod o leiaf un astudiaeth gwmpasu gwerth £30,000 wedi'i chynnal. Mae yna wasanaeth bws sy'n cael ei noddi gan Lywodraeth Cymru ar hyn o bryd. Mae pob un o'r symiau hyn yn adio at ei gilydd i wneud swm mawr iawn o arian, felly a allech ddweud wrthym, os gwelwch yn dda, faint yn fwy o arian sy'n rhaid ei wario cyn ein bod yn profi dichonoldeb bwrw ymlaen â'r prosiect hwn?
English: The money is allocated within the next financial year's budget - or in the draft budget - and, subsequent to that work being carried out, I'd expect the project to be able to be examined thoroughly by NICW and, following their assessment of the project, Government would then receive a set of recommendations. We would then, if NICW or the experts were minded to recommend the project go ahead, incorporate it into a future national transport finance plan. But I do take on board what the Member says about ensuring that all of what we do in terms of transport and all other services that we provide are fully affordable.
Welsh: Mae'r arian yn cael ei ddyrannu yng nghyllideb y flwyddyn ariannol nesaf - neu yn y gyllideb ddrafft - ac yn dilyn y gwaith hwnnw, buaswn yn disgwyl y bydd modd i Gomisiwn Seilwaith Cenedlaethol Cymru archwilio'r prosiect yn drylwyr, ac yn sgil eu hasesiad o'r prosiect, buasai'r Llywodraeth wedyn yn cael cyfres o argymhellion. Yna, pe bai Comisiwn Seilwaith Cenedlaethol Cymru neu'r arbenigwyr yn argymell y dylid bwrw ymlaen â'r prosiect, buasem yn ei ymgorffori yn y cynllun cyllid trafnidiaeth cenedlaethol yn y dyfodol. Ond rwy'n derbyn yr hyn y mae'r Aelod yn ei ddweud ynglŷn â sicrhau bod popeth a wnawn, o ran trafnidiaeth a'r holl wasanaethau eraill a ddarparwn, yn gwbl fforddiadwy.
English: Yes. The tourism investment support scheme is a fund that Members are aware supports the tourism industry. From 2013, the value of offers totals £5.5 million, together with an additional £11.3 million for strategic tourism projects, such as the Royal Mint Experience and Surf Snowdonia. In total, the fund has helped to create 1,087 jobs and includes a further £40 million of investments being levered in.
Welsh: Gwnaf. Bydd yr Aelodau'n gwybod mai cronfa yw'r cynllun cymorth buddsoddi mewn twristiaeth sy'n cefnogi'r diwydiant twristiaeth. Ers 2013, cyfanswm gwerth y cynigion yw £5.5 miliwn, ynghyd â £11.3 miliwn ychwanegol ar gyfer prosiectau twristiaeth strategol, megis Profiad y Royal Mint a Syrffio Eryri. Mae'r gronfa wedi helpu i greu 1,087 o swyddi i gyd ac yn cynnwys £40 miliwn o fuddsoddiadau pellach a fydd yn cael eu denu i mewn.